যাদবপুর বিশ্ববিদ্যালয়ের কেন্দ্রীয় বিশ্ববিদ্যালয় হওয়ার যাবতীয় উদ্যোগে ইতি পড়ল। কেন্দ্রীয় মানবসম্পদ উন্নয়ন মন্ত্রকের নির্দেশিকায় জানিয়ে দেওয়া হল রাজ্য সরকারের অধীন কোনও বিশ্ববিদ্যালয়কে কেন্দ্রীয় বিশ্ববিদ্যালয়ে পরিণত করা হবে না । যাদবপুরকে কেন্দ্রীয় বিশ্ববিদ্যালয় করার দাবি জানিয়ে দরবার করেছিল বিশ্ববিদ্যালয়ের বিভিন্ন শিক্ষক সংগঠন।সেই উদ্যোগেই ইতি টানলেন মানবসম্পদ উন্নয়ন মন্ত্রক।   
 ওয়েব ডেস্ক: যাদবপুর বিশ্ববিদ্যালয়ের কেন্দ্রীয় বিশ্ববিদ্যালয় হওয়ার যাবতীয় উদ্যোগে ইতি পড়ল। কেন্দ্রীয় মানবসম্পদ উন্নয়ন মন্ত্রকের নির্দেশিকায় জানিয়ে দেওয়া হল রাজ্য সরকারের অধীন কোনও বিশ্ববিদ্যালয়কে কেন্দ্রীয় বিশ্ববিদ্যালয়ে পরিণত করা হবে না । যাদবপুরকে কেন্দ্রীয় বিশ্ববিদ্যালয় করার দাবি জানিয়ে দরবার করেছিল বিশ্ববিদ্যালয়ের বিভিন্ন শিক্ষক সংগঠন।সেই উদ্যোগেই ইতি টানলেন মানবসম্পদ উন্নয়ন মন্ত্রক।    শিবপুর বিশ্ববিদ্যালয় সম্প্রতি উন্নীত হয়েছে কেন্দ্রীয় শিক্ষাপ্রতিষ্ঠান আই আই ই এস টি -তে।  আর তারপরেই যাদবপুর বিশ্ববিদ্যালয়কে কেন্দ্রীয় শিক্ষা প্রতিষ্ঠানে পরিণত করার জোরালো দাবি ওঠে। বিশ্ববিদ্যালয়ের শিক্ষক সংগঠন জুটা কেন্দ্রীয় মানবসম্পদ উন্নয়ন  মন্ত্রক, বিশ্ববিদ্যালয় কর্তৃপক্ষ, রাজ্যপাল-প্রত্যেকের কাছেই  চিঠি দিয়ে দরবার করে। রাজ্য সরকারের কাছে দরবার করে শিক্ষক সংগঠন আবুটাও। শিক্ষক সংগঠনদের দাবি ছিল, কেন্দ্রীয় বিশ্ববিদ্যালয়ে পরিণত বলে সার্বিক  উন্নতি হবে যাদবপুরের । অনুদান, শিক্ষক পদ, গবেষণা, সব সুযোগ বাড়বে । কেন্দ্রের নির্দেশিকায় পরিষ্কারভাবে জানিয়ে দেওয়া হয়েছে মানবসম্পদ উন্নয়ন মন্ত্রক সিদ্ধান্ত নিয়েছে, রাজ্যের অধীন বিশ্ববিদ্যালয়কে কেন্দ্রীয় বিশ্ববিদ্যালয়ে পরিণত করা হবে না। কারণ হিসেবে জানানো হয়েছে,  রাজ্যের বিশ্ববিদ্যালয় কেন্দ্রীয় বিশ্ববিদ্যালয় হলে কর্মী ও কলেজের স্ট্যাটাস  পরিবর্তনে  আইনি সমস্যা তৈরি হয়।
কেন্দ্রীয় সরকারের এই নির্দেশিকায় কার্যত বিশ বাঁও জলে চলে গেল যাদবপুরকে ঘিরে সমস্ত উদ্যোগ, প্রচেষ্টা।